paragraph_text: Godine 2021. Netflix je objavio dvije animirane serije iz franšize Gospodari svemira. Prva pod naslovom Gospodari svemira: Otkriće predstavlja svojevrsni nastavak originalne animirane serije u produkciji Filmationa i fokusirana je na dugogodišnje obožavatelje serijala, a druga naslovljena He-Man i Gospodari svemira okrenuta je prvenstveno mlađoj populaciji i stjecanju baze novih obožavatelja serijala.